**ԱՄՓՈՓԱԹԵՐԹ**

«Հայաստանի Հանրապետության կառավարության 2008 թվականի դեկտեմբրի 18-ի թիվ 1575-Ն որոշման մեջ փոփոխություններ և լրացումներ կատարելու **մասին**» ՀՀ կառավարության որոշման նախագծի

|  |  |
| --- | --- |
|  **1. ՀՀ ֆինանսների նախարարություն** | **18.02.2021թ.** |
| **N 01/26/2334-2021** |
| Ուսումնասիրելով 11/02/2021թ. թիվ ՍՊ/34627-2020 գրությամբ ներկայացված ՀՀ կառավարության որոշման նախագիծը՝ հայտնում ենք հետևյալը.հրատապության հիմքով պայմանավորված մեկ անձից գնումների կատարման պայմանները սահմանված են «Գնումների մասին» ՀՀ օրենքի 23-րդ հոդվածի 1-ին մասի 2‑րդ կետով, համաձայն որի գնումը կարող է կատարվել մեկ անձից, եթե արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և և արտակարգ կամ չնախատեսված այլ իրավիճակի առաջացման իրավիճակից ելնելով, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել: Նախագծի ընդունումը հիմնավորող տեղեկանքի համաձայն՝ յուրաքանչյուր տարի առաջանում է նախագծով սահմանված աշխատանքների ձեռքբերման անհրաժեշտությունը, պայմանով, որ հնարավոր չէ որոշել դրանց կատարման ժամկետները: Այսինքն՝ աշխատանքների ձեռքբերումն օբյեկտիվորեն կանխատեսելի է:Այս կապակցությամբ գտնում ենք, որ միայն ժամկետի որոշման անհնարինության հանգամանքը չի կարող հիմք հանդիսանալ գնման գործընթացը հրատապության հիմքով պայմանավորված մեկ անձից գնման ձևով իրականացնելու համար, նկատի ունենալով, որ հնարավոր է գնման մրցակցային ձևով կնքել պայմանագիր, նախատեսելով, որ աշխատանքները կապալառուի կողմից կկատարվեն նման անհրաժեշտությունն առաջանալու պարագայում՝ պայմանագրով սահմանված ժամկետներում: | Չի ընդունվել:ՀՀ կառավարության 04.05.2017թ. թիվ 526-Ն որոշման հավելվածի 3-րդ կետի համաձայն՝գնման գործընթացի առանձնահատկություններով պայմանավորված` Հայաստանի Հանրապետության կառավարության որոշումներով կարող են սահմանվել նույն կարգով չնախատեսված նորմեր: Տվյալ դեպքում՝ գնման առարկա է հանդիսանում Հ3, Երևան-Գառնի-Գեղարդ ավտոմոբիլային ճանապարհի սողանքային կմ15+000-կմ16+800 հատվածը:Սողանքային հատվածի պահպանման, անցանելիության ապահովման աշխատանքների իրականացման տարիների փորձը ցույց է տվել, որ աշխատանքներն առավել արդյունավետ են իրականացվում, եթե տվյալ սողամանքային հատվածի անցանելիության սպասարկման աշխատանքներն իրականացնում է տվյալ տարածաշրջանի ավտոմոբիլային ճանապարհների ընթացիկ ամառային և ընթացիկ ձմեռային պահպանման աշխատանքներն իրականացնող կապալառու կազմակերպությունը, որն ամենօրյա ռեժիմով գտնվում է տարածքում և հնարավորություն ունի արագ արձագանքել, կանխել ցանկացած խնդիր, որը առաջանում է սողանքային հատվածի վրա: Նշվածով պայմանավորված՝ սողանքային հատվածի շուրջօրյա անվտանգ երթևեկությունն ապահովելու նպատակով նախագծով առաջարկվում է թույլ տալ նախարարությանը՝ սողանքային հատվածի անցանելիության իրականացման աշխատանքները ձեռքբերել Աբովյանի տարածաշրջանի ընթացիկ ամառային և ընթացիկ ձմեռային պահպանման աշխատանքներն իրականացնող կապալառու կազմակերպությունից: |
| Միաժամանակ հայտնում ենք, որ ՀՀ կառավարության 18/11/2010թ. թիվ 1419-Ն որոշմամբ հաստատված կարգի 55-րդ կետով նախատեսված է, որ «Արտակարգ իրավիճակներում բնակչության պաշտպանության մասին» ՀՀ օրենքով նախատեսված արտակարգ իրավիճակների կամ բնական աղետների հետևանքով առաջացած կամ չնախատեսված իրավիճակների դեպքում ընթացիկ ամառային և ընթացիկ ձմեռային պահպանման աշխատանքներն իրականացվում են նույն որոշման համաձայն մրցույթի ձևով ընտրված կապալառու կազմակերպության կողմից, իսկ 56-րդ կետով սահմանվում են նշված հետևանքների արդյունքում առաջացած և հրատապ համարվող աշխատանքները:Ելնելով վերոգրյալից գտնում ենք, որ եթե հիշյալ նորմերով սահմանված կարգավորումները վերաբերում են նաև նախագծով սահմանված աշխատանքներին, ապա բացակայում է նախագծի հաստատման անհրաժեշտությունը: | Չի ընդունվել: ՀՀ կառավարության 18.11.2010թ. թիվ 1419-Ն որոշմամբ հաստատված կարգի 55-րդ կետը վերաբերում է արտակարգ իրավիճակների կամ բնական աղետների հետևանքով առաջացած կամ չնախատեսված իրավիճակներին և սույն որոշմամբ կարգավորվող հարաբերությունների նկատմամբ կիրառելի չէ: |
| **ՀՀ արդարադատության նախարարություն** | **01/27.1/8775-2021** |
| **13.04.2021թ.** |
| Նախագծի 1-ին կետի 1-ին ենթակետով «Հայաստանի Հանրապետության կառավարության 2008 թվականի դեկտեմբրի 18-ի թիվ 1575-Ն որոշման նախաբանը լրացվում է«Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված՝ Գնումների գործընթացի կազմակերպման կարգի (այսուհետ՝ Կարգ) 3-րդ, 23-րդ կետի 5-րդ ենթակետի «բ» պարբերության» բառերով, Բացի այդ, հիշյալ որոշումը լրացվում է նոր 5.1-րդ կետով հետևյալ բավանդակությամբ. «5.1 Թույլատրել Հայաստանի Հանրապետության տարածքային կառավարման և ենթակառուցվածքների նախարարությանը Հ3, Երևան-Գառնի-Գեղարդ ավտոմոբիլային ճանապարհի սողանքային կմ15+000-կմ16+800 հատվածի անցանելիության ապահովման ամենամյա աշխատանքները **յուրաքանչյուր տարի մեկ անձից գնման ընթացակարգով** ձեռք բերել Աբովյանի տարածաշրջանի ընթացիկ ամառային և ընթացիկ ձմեռային պահպանման աշխատանքներն իրականացնող կապալառու կազմակերպությունից՝ չկիրառելով Կարգի 21-րդ կետի 1-ին ենթակետի «դ» պարբերության, 71-րդ կետի 1-ին ենթակետի «ա», «բ», «գ», «դ» պարբերությունների և Հայաստանի Հանրապետության կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի պահանջները:» Հարկ է նշել, որ նախագծին կից հիմնավորման համաձայն նախագծի ընդունման անհրաժեշտությունը պայմանավորված է այն հանգամանքով, որ *Յուրաքանչյուր տարի անհրաժեշտ է լինում սողանքային տեղամասերում 2-4 անգամ կատարել հողային պաստառի վերականգում և շուրջ 8000մ2 ասֆալտապատման աշխատանքներ, հետևաբար, տվյալ ճանապարհահատվածն անցանելի պահելու, ինչպես նաև անխափան և անվտանգ երթևեկություն ապահովելու նպատակով յուրաքանչյուր տարի անհրաժեշտ է շուրջ 40.0 մլն դրամ, որը յուրաքանչյուր տարվա պետական բյուջեով նախատեսվում է:*  *Հ-3, Երևան – Գառնի – Գեղարդ հանրապետական նշանակության ավտոմոբիլային ճանապարհի կմ15+000- կմ16+800 հատվածի անցանելիության ապահովման միջոցառման իրականացման տարիների փորձը ցույց է տվել, որ աշխատանքներն առավել արդյունավետ են իրականացվում, եթե դրանք իրականացվում են տվյալ տարածաշրջանի (Աբովյանի տարածաշրջանի) ավտոմոբիլային ճանապարհների ընթացիկ ամառային և ընթացիկ ձմեռային պահպանման աշխատանքներն իրականացնող կապալառու կազմակերպության կողմից, որն ամենօրյա ռեժիմով գտնվում է տարածքում և իրականացնում է տվյալ ճանապարհահատվածի ձմեռային սպասարկումը ու հնարավորություն ունի արագ արձագանքել, կանխել ցանկացած խնդիր, որն առաջանում է սողանքային հատվածի վրա: Նշվածով պայմանավորված՝ սողանքային հատվածի շուրջօրյա անվտանգությունն ապահովելու նպատակով նախագծով առաջարկվում է փոփոխություն և լրացում կատարել Հայաստանի Հանրապետության կառավարության 2008 թվականի դեկտեմբրի 18-ի թիվ 1575-Ն որոշման մեջ,* ***սահմանելով, որ սողանքային հատվածի անցանելիության ապահովման աշխատանքներն իրականացվում են Աբովյանի տարածաշրջանի ընթացիկ ամառային և ընթացիկ ձմեռային պահպանման աշխատանքներն իրականացնող կապալառու կազմակերպության կողմից և թույլատրել ՀՀ տարածային կառավարման և ենթակառուցվածքների նախարարությանը յուրաքանչյուր տարի նշված աշխատանքները ձեռք բերել մեկ անձից գնման ընթացակարգով՝ Աբովյանի տարածաշրջանի ընթացիկ ամառային և ընթացիկ ձմեռային պահպանման աշխատանքներն իրականացնող կապալառու կազմակերպությունից:*** Այս առումով հարկ է անդրադառնալ հետևյալ իրավական կարգավորմանը՝ **«Գնումների մասին» օրենքի 23-րդ հոդվածի 1-ին մասի 2-րդ կետի համաձայն՝ գնումը կարող է կատարվել մեկ անձից, եթե`** *արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել:* Վերոգրյալ իրավական նորմի բովանդակային վերլուծությունից բխում է, որ Օրենքում հստակ նախատեսված են այն բացառիկ դեպքերը, որոնց առկայության պարագայում է միայն թույլատրվում գնումն իրականացնել մեկ անձից, մասնավորապես՝ գնումների գործընթացը կարգավորող և նախագծի ընդունման հիմք հանդիսացող հիշյալ դրույթների վերլուծությունից պարզ է դառնում, որ վկայակոչված հիմքով մեկ անձից գնում կարող է կատարվել՝ եթե արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել: Այս առումով հարկ է նշել, որ նախագծին կից ներկայացված հիմնավորումից ակնհայտ է դառնում, որ ըստ էության Հ3, Երևան-Գառնի-Գեղարդ ավտոմոբիլային ճանապարհի սողանքային կմ15+000-կմ16+800 հատվածի անցանելիության ապահովման աշխատանքներն իրենցից չնախատեսված այլ իրավիճակի առաջացման հետևանքով գնման անհետաձգելի պահանջ չեն ներկայացնում, քանի որ ըստ ներկայացված հիմնավորման այդ աշխատանքների իրականացման համար նախկինում գումար նախատեսված է եղել յուրաքանչյուր տարվա պետական բյուջեով։ Հաշվի առնելով վերոգրյալը՝ լրացուցիչ հիմնավորման կարիք ունի նաև գնման այլ ձևերի կիրառման ժամկետի անհնարինության հանգամանքը՝ հաշվի առնելով նաև այն հանգամանքը, որ հիշյալ ճանապարհի սողանքային հատվածի անցանելիության ապահովման աշխատանքների իրականացումն օբյեկտիվորեն կանխատեսելի է։ Վերոգրյալի հիման վրա՝ կարևորելով բացառապես օրենքով նախատեսված դեպքերում և հիմքերով մեկ անձից գնումների ընթացակարգի իրականացումը և հաշվի առնելով գնումների կազմակերպման գործընթացում հնարավոր չարաշահումների վտանգը, գտնում ենք, որ լրացուցիչ հիմնավորման կարիք ունի նախագծով նախատեսված աշխատանքների գնման գործընթացները մեկ անձից գնումներ կատարելու ընթացակարգով («Գնումների մասին» ՀՀ օրենքի 23-րդ հոդվածի 1-ին մասի 2-րդ կետի հիման վրա) իրականացնելը: | Չի ընդունվել:ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 23-րդ կետի 5-րդ ենթակետի «բ» պարբերության համաձայն, ի թիվս այլ դեպքերի, գնումները կարող են կատարվել «Գնումների մասին» ՀՀ օրենքի 23-րդ հոդվածի 1-ին մասի 2-րդ կետի հիման վրա՝ պետության կարիքների համար գնումների դեպքում համապատասխանաբար ՀՀ կառավարության որոշմամբ անհետաձգելի համարված այլ դեպքերում: Վերոգրյալ նորմի ուժով՝ Հ3, Երևան-Գառնի-Գեղարդ ավտոմոբիլային ճանապարհի կմ15+000-կմ16+800 հատվածի սողանքային երևույթները ժամանակին կանխարգելելու, անվտանգ երթևեկությունն ապահովելու նպատակով անհրաժեշտ է, որպեսզի տվյալ հատվածում շուրջօրյա ռեժիմով իրականացվեն անցանելիության ապահովման աշխատանքներ: Մինչդեռ մրցութային կարգով գնման գործընթացը պահանջում է բավական երկար ժամանակ, իսկ նշված ժամանակահատվածում հնարավոր են սողանքային երևույթներ, որոնք անհրաժեշտ է անհապաղ վերացնել, իսկ տվյալ ժամանակահատվածում կապալառուի բացակայությունը կարող է հանգեցնել անդառնալի հետևանքների: Նշվածով պայմանավորված` սողանքային հատվածի շուրջօրյա անվտանգությունն ապահովելու նպատակով առաջարկվում է սողանքային հատվածի անցանելիության ապահովման աշխատանքները ձեռք բերել մեկ անձից գնման ընթացակարգով: |